૧૯૩૧નો ઑગસ્ટ આ વિદ્રોહીને નવા રસ્તે વાળે છે. ચટ્ટોએ જર્મની છોડ્યું. દિમિત્રોવની મદદથી તેણે રશિયા તરફ ગમન કર્યું. તેની પાસે બીજો વિકલ્પ જ ક્યાં હતો? ફ્રાન્સમાં તે હદપાર હતો, બ્રિટનમાં જાય તો ફાંસી. ભારતમાં પણ તેને દીર્ઘકાલીન જેલવાસ મળે. જર્મની તેને ના પસંદ કરવા માંડ્યું હતું. હવે? લીગ ઓફ એંટી ઈમ્પિરિયાલિઝમનાં કાર્યાલય પર પોલીસે દરોડો પાડીને તાળાં લગાવી દીધાં હતાં. જર્મન હિટલરને તે સમય ભારત-મુક્તિનો પ્રશ્ન જ નકામો લાગતો હતો. ચંપકરમણ પિલ્લાઈએ લખેલા પત્રનો જવાબ હિટલરે એવો આપ્યો કે ભારતને માટે બ્રિટિશ શાસન બરાબર છે. સભ્ય વિશ્વસમાજ માટે તે હિતકારક ગણાશે!